ZX Spectrum

ZX Spectrum var en liten, britisk hjemmedatamaskin lansert i 1982 av Sinclair Research. Den var basert på en Zilog Z80 CPU som kjørte på 3.5 MHz og kom opprinnelig med enten 16 KiB eller 48 KiB med RAM. Maskinvaren ble designet av Richard Altwasser i Sinclair Research og programvaren ble skrevet av Steve Vickers på kontrakt fra Nine Tiles Ltd, forfatterne av Sinclair BASIC. Sinclairs industriele designer, Rick Dickinson, var ansvarlig for maskinens ytre utseende. Maskinen ble opprinnelig kalt ZX82, men ble senere omdøpt til «Spectrum» av Sinclair for å fremheve maskinens fargegrafikk, i kontrast til svart/hvitt-forgjengerne, ZX80 og ZX81.

I 1986 kjøpte Amstrad opp rettighetene og eierskapet til Spectrum produktene.

Modeller

ZX Spectrum (1982) 
Denne modellen kom i flere utgaver, den første i 1982. Den var tilgjengelig med enten 16 eller 48 KiB med RAM og 16 KiB ROM. Eiere av 16K Spectrum kunne oppgradere til 48K ved å kjøpe en ekstern 32 KiB RAM-pakke som kunne monteres i ekspansjons porten. Dette er den originale Spectrum og vil bli husket for sin lille størrelse og gummi-tastene.

ZX Spectrum+ (1984) 
Denne 48K Spectrum hadde et mer solid keyboard og en reset-knapp. Det var mulig å kjøpe en oppgraderingspakke for eldre maskiner. De fleste hardnakkede brukere (programmerere og de som spillet mye) mislikte dette nye tastaturet, men i noen kretser hjalp det Spectrum-en til å se mindre ut som et leketøy og mer som en datamaskin.

ZX Spectrum 128K (1986) 
Sinclair utviklet 128K-modellen i samarbeid med deres Spanske distributør Investrónica. Investrónica hadde hjulpet med å tilpasse Spectrum+ til det spanske markedet etter at spansk rett fastslo at alle datamaskiner med 64 KiB RAM eller mindre måtte støtte det spanske alfabetet og vise meldinger i Spansk.

Nye funksjoner inkluderte 128 KiB RAM; tre kanals lyd via AY-3-8192 chip-en, MIDI, en RS-232 seriell port, en RGB skjerm port, forbedret BASIC editor og et ekstern numerisk tastatur.

En engelsk versjon fulgte uten det eksterne tastaturet, selv om ROM rutinene og selve porten, nå omdøpt AUX, var igjen.

ZX Spectrum +2 (1986) 
+2-en var Amstrads første Spectrum og kom kort tid etter at de hadde kjøpt rettighetene.

Maskinen var større enn Sinclairs makiner og var grå av farge. Den hadde fjærbelastet tastatur, dobbel joystick port og en innebygget kassettspiller og -opptaker, kalt Datacorder (samme som Amstrad CPC 464), men var internt lik 128K modellen.

ZX Spectrum +3 (1987) 
+3-en var basert på +2, men hadde en innebygget 3" diskettstasjon (som Amstrad CPC 6128) i stedet for kassettspiller. Den er den eneste Spectrum-en som er i stand til å kjøre CP/M uten ytterligere hardware.

Flere eldre 48K, og noen eldre 128K, spill var ikke kompatibel med maskinen.

ZX Spectrum +3 var den siste offisielle modellen som ble laget, og var i produksjon så sent som desember 1990. Selv om den stod for en tredjedel av alt salg av hjemmedatamaskiner på den tiden, ble produksjonen av modellen stoppet av Amstrad i et forsøk å overføre kunder til deres egen CPC produkter.

ZX Spectrum +2A /+2B (1987) 
Ble introdusert for å homogensiere Spectrum produktene til Amstrad. +2A var i stor grad basert på +3 designet, men med en kassettspiller. +2B indikerte at produksjonen ble flyttet fra Hongkong til Taiwan.

Tekniske spesifikasjoner 

CPU
Zilog Z80A/NEC μPD780C @ 3.50 MHz (Spectrum 16K, 48K, +) eller 3.5469 MHz (Spectrum 128 og senere)
ROM
16 KiB ROM (BASIC: Spectrum 16/48K, +)
32 KiB ROM (BASIC, Editor: Spectrum 128, +2)
64 KiB ROM (BASIC, Editor, Syntax check, DOS: Spectrum +3, +2A, +2B)
RAM
16 KiB RAM (Spectrum 16K)
48 KiB RAM (Spectrum 48K, +)
128 KiB RAM (Spectrum 128, +2, +3, +2A, +2B)
Skjerm
Tekst: 32×24 tegn
Grafikk: 256×192 pixler, 15 farger (to samtidige farger – "attributter" – per 8×8 pixler, forårsaket attribut krasj)
Lyd
Beeper (1 kanal, 10 oktaver og 10+ semitoner: Spectrum 16K og 48K via intern høyttaler, de andre via TV)
General Instrument AY-3-8912 chip (3 kanaler, 9 oktaver (PLAY kommando); 27 Hz to 110.83 kHz: Spectrum 128, +2, +2A, +3)
I/O
Z80 bus inn/ut
Audio inn/ut for lagring til ekstern kassettspiller (all unntatt Spectrum +2, som hadde en intern kassettspiller)
RF utgang for fjernsyn
RS-232 inn/ut (128K modeller)
MIDI utgang (128K modeller)
RGB skjerm-utgang (128K modeller)
Joystick inngang × 2 (Spectrum +2, +2A, +3)
Ekstern numerisk tastatur-port (Spectrum 128 and +2)
Tilleggs-port (tidligere tastatur-port) (Spectrum +2A, +3)
Parallell printer port (Spectrum +2A, +3)
Port for tilkobling av ekstern diskettstasjon (Spectrum +3)
Lagring
Eksternt kassettspiller (alle bortsett fra +2)
1–8 eksterne ZX Microdrive (ved å bruke ZX Interface 1)
Innebygget kassettspiller (Spectrum +2, +2A)
Innebygget 3" diskett-stasjon (Spectrum +3)

Spectrum i Norge 
ZX Spectrum 16K, 48K og + modellene samt en del tilleggsutstyr ble importert til Norge av Viking Data.

Eksterne lenker 
 World of Spectrum
 ZX Spectrum på old-computers.com 
 Produktanmeldelse i Your Computer, juni 1982
 Planet Sinclair

Historiske datamaskiner